Lassan már a Nagy Kivándorlást, az amerikás magyarok idejét idézi a magyarok migrációs kedve. Nincs mit csodálkozni, például egy hazai és egy brit egészségügyi dolgozó éves fizetése között akár egy lakás ára is elfér.



a férfiak,

a munkanélküliek,

a fiatalok,

a szavazási hajlandóságot nem mutatók,

a bérelt lakásban élők és a cigány származásúak.

A rendszerváltás óta eltelt időszakban még soha nem volt ekkora a kivándorlási kedv a TÁRKI felmérése szerint, mint ez év áprilisában. A legtöbben Ausztriába, Németországba és Nagy-Britanniába mennek. A migráció gondolatával az átlagosnál nagyobb mértékben foglalkoznak







A Magyarországról elvándorlók a Németországban, Ausztriában és az Egyesült Királyságban a 30-39 éves korosztály képviselteti magát a legnagyobb arányban. Németországban már a 15-19 éves korosztály is megjelenik, az Egyesült Királyságban pedig szinte majdnem ugyanannyian vannak a huszonévesek, mint a harminc felettiek. Viszonylag kis számmal jelennek meg a hatvan évnél idősebb magyarok külföldön, ők a legtöbben Ausztriában laknak. Százból nyolcvannégyen vállalnak munkát az adott országban, a többiek pedig inkább a tanulás miatt mennek ki.

Külföldi munkalehetőségek

Nem véletlen, hogy sokan útra kelnek. A hazai fizetések gyakran ötszörösét is meg lehet keresni külföldön. Az egyik legnagyobb, magyarokat külföldre közvetítő állásportál vezetője szerint nagyon keresettek külföldön a szakácsok, a kamionsofőrök vagy az ápolók is, a munkaerőigény pedig a fizetésekben is megmutatkozik. Ezt támasztja alá az Európai Bizottság munkaerőpiaci portálja, az EURES legfrissebb listája is.

A tíz legkeresettebb foglalkozás Európában (2015 májusában):

1. beosztott eladók

2. ápolók

3. szoftverfejlesztők

4. kamion- és teherautósofőrök

5. telefonos és ügyfélszolgálati ügyintézők

6. kereskedelmi értékesítők

7. felszolgálók

8. képesítést nem igénylő ipari foglalkozásúak

9. szakácsok

10. fémmegmunkálógép-beállítók és üzemeltetők







Nagy-Britanniában például a szakképesítés szintjétől függően

egy nővér egy évben 18-19 millió forintnak megfelelő fontot is megkereshet,

míg egy kaminonsofőr éves bruttó átlagfizetése majdnem 11 millió forint.

Egy ügyfélszolgálati ügyintéző átlagkeresete egy évben majdnem 10 millió forint,

míg egy szakács feladatkörétől függően 9-13 millió forintnyi fontot is megkereshet egy évben

- a Reed.co.uk álláspiaci portál adatai szerint.



Összehasonlításképp: a KSH friss adatai szerint a humán- egészségügyi, szociális területen dolgozók (amelyik kategóriába az ápolók is tartoznak) éves bruttó fizetése 1 millió 716 ezer forint volt 2014-ben.

A különbség így éves szinten akár 16 millió forint is lehet a fizetések között.

A szállítás-raktározás területen (ahová a kamionsofőröket sorolhatjuk) az éves bruttó átlagbér 2 millió 760 ezer forint.

Csak tanulni is megéri kimenni

Egy friss felmérés szerint minden ötödik középiskolás gondolja úgy, hogy külföldön szeretne továbbtanulni: a szülők 85 százaléka támogatná, ha gyereke egy másik ország egyetemén, főiskoláján folytatná tanulmányait, sokan úgy nyilatkoztak, hogy erre pénzt is áldoznának. Sokak esetében pedig hosszú távon is megéri ez a befektetés.



KATTINTS! Vadásznak a magyar gimnazistákra a külföldi csúcsegyetemek



A Diplomás Pályakövetési Rendszer legfrissebb, erre vonatkozó adatai szerint, ha valaki külföldön (is) tanult egyetemi évei alatt, magasabb fizetésre számíthat, és nagyobb elégedettséggel végzi később a munkáját itthon. Ezen kívül kisebb eséllyel végez olyan feladatot, amihez nincs szükség szaktudásra, azaz nem kényszerül arra, hogy képzettségén aluli munkát végezzen.

Azok a Magyarországon foglalkoztatottak, akik külföldön folytatták tanulmányukat, 2013-ban átlagosan nettó 247 ezer forintot kerestek, míg akik felsőoktatásban töltött éveik alatt végig itthon maradtak, átlagosan 179 ezer forintot visznek haza.